Lars Emil Johansen, 2. varaforseti í Útnorðurráðnum, Erik Jensen, grønlendskur landsstýrislimur í kommunu-bygda-, samferðslu- og bústaðarmálum, Kári P. Højgaard, 1. varaforseti í Útnorðurráðnum, Poul Michelsen, landsstýrismaður í Uttanríkis- og vinnumálum, Guðlaugur Þór Þórðarson, íslendskur uttanríkisráðharri og Bryndís Haraldsdóttir, forseti í Útnorðurráðnum. Mynd: uvmr. fo Útnorðurlondini vaksa um handilin sínámillum 2017-08-31 20: 40 Leif Láadal Poul Michelsen, landsstýrismaður í uttanríkis- og vinnumálum, hevur luttikið á ársfundinum hjá Útnorðurráðnum, ið verður hildin í Altinginum í Reykjavík. Á fundinum millum uttanríkisráðharrarnar í Føroyum, Grønlandi og Íslandi varð samstarvsavtala millum tey trý londini undirritað. Í avtaluni binda útnorðurlondini seg til at vaksa um handilin sínámillum, taka burtur møguligar forðingar og samstarva á uttanríkisøkinum, eitt nú í mun til avbjóðingarnar, ið standast av Brexit.